Elena Udrea are Covid-19. Care este starea fostului ministru.
Elena Udrea s-a infectat cu noul coronavirus. Fostul ministru a aflat că este este pozitivă, chiar înaintea ultimului termen din procesul în care este judecată pentru corupție.
Elena Udrea a anunțat că s-a infectat cu noul coronavirus cu o zi înainte de ultimul termen în procesul finanțării campaniei electorale din 2009, în care este judecată pentru corupție la Curtea de Apel București. Ședința de judecată era programată pentru vineri dimineață.Avocatul Elenei Udrea a invocat în instanță acest aspect și a cerut amânarea judecății.Ulterior, ea a scris pe Facebook că s-a infectat și spune că "nu a exagerat cu măsurile de protecție", adăugând că a luat boala în perioada sărbătorilor de iarnă. În acest dosar, Elena Udrea a fost trimisă în judecată de DNA pentru instigare la luare de mită şi spălarea banilor. În cursul anului 2009, în contextul campaniei electorale pentru alegerile prezidenţiale, au fost colectate sume de bani provenite din infracţiuni de corupţie, delapidare şi evaziune fiscală care au fost folosite, ulterior, pentru plata unor servicii prestate în campania electorală.Din primele informații, fostul demnitar se află într-o stare bună și nu ar avea manifestări grave ale bolii.